Zik tezleḍ ddunit, deg wayen yufa yiwen ad iɛic. Llan sin ur sɛin ara tamurt deg wacu ara ad ɛicen, ɛeddan ttesḍaden; kra deg ssyada-nni ttawin-t ixxamen-nsen, kra znuzan-t ttawin-d yes-s ayen nni ḍi. Atta da atta da almi d yiwen wass, yenna-asen lqayed :  Ur tettayalem ara ad tesḍadem, tamurt tesɛa bab-is, i ḥerqan babit-sen !  Ḥeslen s ssyada-nni kan i d-ttawin lɛic, ulac ayen nni ḍi ad t-xedmen. Ruḥen ɣur-s nnan-as : - Rranǧi-aɣ, a ccix, nekkni d imezlaḍ, d wa kan i d lɛic-nneɣ. D acu i tebɣi ḍ ad t-nexdem ? yenna-asen : - Ma tebɣam akka ad ken-d-mleɣ. Ayen i d-tesḍadem ad iyi-d-tefkem azgen ma ulac ad ccetkiɣ fell-awen. - Neqbel. I s-nnan. - Ruḥet atan fkiɣawen adrar luḍa. Nutni yiwen seg-sen d ameḥruc wayeḍ d neyya ; ma d ameḥruc-nni, ma ṭṭfen-d ɛecra yegtal, a s-yini neṭtef-d tlata ; ma d bu neyya nni, yemmal-tt-id akken tella, ur yeskiddib ara. Ikker umeḥruc-nni yenna-as i wemdakel-is : - Ahah a wagi !